Ընտրութիւնների երկրորդ փուլում կենտրոնամէտ Էմանուէլ Մակրոնի եւ աջ ծայրայեղական Մարի Լը Պէնի մրցակցութիւնը եկաւ ամրագրելու այն փաստը, որ Ֆրանսիան թեւակոխում է քաղաքական եւ սոցիալ-տնտեսական խոր՝ արմատական փոփոխութեան շրջան, որտեղ կտրուկ նւազելու են մինչ այս պահը աւանդական ու ամուր սոցիալական կապեր ունեցող երկրի քաղաքական երկու հիմնական հոսանքների՝ աջ-լիբերալի եւ սոցիալ-դեմոկրատիայի ազդեցութիւնը: